Anželikos Cholinos šokio teatras

Anželikos Cholinos šokio teatras (sutr. ACH šokio teatras) – yra vienas ryškiausių ir sėkmingiausių nepriklausomų profesianlių šokio teatrų Lietuvoje. Įsteigtas 2000 metais. Teatro įkūrėjos – choreografė Anželika Cholina (g. 1970 m.) ir vadybininkė Greta Cholina, ACH šokio teatro direktorė (A. Cholinos sesuo). Nuo įsikūrimo ACH šokio teatras išleido 20 šokio spektaklių premjerų, parodė per 650 spektaklių, kuriuos išvydo per 400 000 žiūrovų.

Vienas pagrindinių teatro prioritetų – kad spektakliai daug gastroliuotų po Lietuvą ir būtų prieinami visuose šalies regionuose, ne tik didmiesčiuose. Žiūrovų gausa spektakliuose ir teatro profesionalų pripažinimas įtvirtino tuo metu dar visai naują šokio spektaklio žanrą Lietuvoje.

ACH šokio teatras organizuoja sėkmingas gastroles ir užsienyje – ACH šokio teatro spektakliai buvo pristatyti Anglijos, Danijos, Kinijos, Latvijos, Lenkijos, Liuksemburgo, Rusijos, Baltarusijos, Turkijos, Vengrijos, Italijos žiūrovams. 

ACH šokio teatro spektakliai išsiskiria atpažįstama meno vadovės Anželikos Cholinos kuriama subtilia estetika ir choreografiniais bei režisūriniais sprendimais – juose persipina klasikinio baleto, modernaus šokio ir (teatro) vaidybos elementai. Kartu su profesionaliais šokėjais sceniniame vyksme dalyvauja dramos aktoriai, kitų scenos menų profesionalai.

Teatro spektakliai yra įvertinti keliais aukščiausiais Lietuvoje scenos meno apdovanojimais (žr. toliau).

 Anželika Cholina 
ACH šokio teatro steigėja ir meno vadovė. Lietuvos režisierė-choreografė, baletmeisterė, baleto ir šiuolaikinio šokio pedagogė, kurianti įvairių žanrų spektaklius: baletus, operas, šokio spektaklius, miuziklus, operetes, režisuojanti renginius, taip pat choreografiją kine ir dramos spektakliuose.

 Trupė 
ACH šokio teatras neturi nuolatinės trupės, kiekviena pasirinkta spektaklio tema ar kūrinys reikalauja savitos artistų sudėties.

Nepaisant to, per ilgus kūrybinio darbo metus susiformavo didelis ir tvirtas ACH šokio teatro šokėjų branduolys, tačiau juo nėra neapsiribojama.

Statant spektaklius siekiama, kad artistai atitiktų choreografės Anželikos Cholinos sumanymą ir kuriamų personažų charakterius, todėl į pastatymus yra kviečiami įvairių žanrų Lietuvos ir užsienio teatrų artistai – baleto solistai, šiuolaikinio šokio šokėjai, dramos aktoriai, dainininkai ir kiti scenos menų atstovai.

 Jaunimo trupė 
dešinėje|frameless|180x180px
2022 m. ACH šokio teatras įsteigė ACH Meistriškumo klasę ir ACH Juniors klasę, kuriose ugdomi baleto menui ir šokiui gabūs vaikai. Klases veda choreografė Anželika Cholina ir LNOBT pedagogė-repetitorė Živilė Baikštytė, kuri dėsto klasikinio šokio metodiką. Ši veikla palaipsniui peraugo į ACH teatro Jaunimo trupę, kurios jaunieji artistai kuria kartu su choreografe Anželika Cholina bei dalyvauja spektakliuose didžiojoje scenoje, kartu su profesionaliais šokėjais.

 Edukacija 
2001 m. birželį Jaunimo teatre ir tų pačių metų spalį Lietuvos nacionalinio dramos teatro (sutr. LNDT) Mažojoje salėje ACH šokio teatras inicijavo ir organizavo Lietuvos muzikos ir teatro akademijos Šokio ir judesio katedros aktorių-šokėjų kursų, kuriems vadovavo docentė Anželika Cholina, „Kūrybos vakarus“. Jų tikslas buvo pristatyti visuomenei studentų bandymus savarankiškai kurti choreografines kompozicijas. Choreografinės miniatiūros buvo pradėtos ir išvystytos A. Cholinos dėstomo dalyko „Judesio kompozicija“ paskaitų metu, siekiant ugdyti Lietuvos šokio laukui choreografus, kurie mokymo proceso metu praeitų nuoseklų kelią – nuo kūrinio sukūrimo iki jo išleidimo profesionalioje scenoje. Taip pat, ACH šokio teatras suteikė studentams galimybę pastatyti autorinius šokio spektaklius, organizavo jų gastroles ir juos finansavo:

 2004 m. kovo 8 d. šokio spektaklio  pagal F. Schuberto, A. Dvorako ir XX a. pradžios romų muziką „Mėnesiena“ (choreografai Maria Saivosalmi (Suomija) ir Andrius Katinas, scenografė ir kostiumų dailininkė Marianne Nyberg (Suomija), premjera LNDT Mažojoje salėje;
 2008 m. vasario 2 d. šokio spektaklio „Apie tyrąją Erendirą“ (pagal G. G. Marquezo novelę „Graudus netikėtas pasakojimas apie tyrąją Erendirą ir jos nevidonę močiutę“, choreografė Edita Stundytė, scenografė ir kostiumų dailininkė Edita Januškevičienė) premjera LNDT Mažojoje salėje.

 Spektakliai 

Nuo teatro įkūrimo 2000 metais ACH šokio teatras pristatė šiuos šokio spektaklius:
 „Tango in FA“, pagal A. Piazzollos muziką, choreografė Anželika Cholina, scenografas Marijus Jacovskis, kostiumų dailininkas Juozas Statkevičius, premjera įvyko 2001 m. sausio 30 d, Lietuvos nacionaliniame operos ir baleto teatre (sutr. LNOBT);
 „Meilė“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, premjera įvyko 2002 m. vasario 14 d. LNDT;
 „Romeo ir Džuljeta“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, premjera įvyko 2003 m. kovo 28 d. LNDT;
 Atnaujintas šokio spektaklis „Bernardos Albos namai“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, kostiumų dailininkė Jolanta Rimkutė, premjera įvyko 2003 m. lapkričio 27 d. LNDT;
 Atnaujintas šokio spektaklis „Carmen“, pagal G. Bizet ir R. Ščedrino muziką, choreografė Anželika Cholina, scenografė Jūratė Paulėkaitė, kostiumų dailininkas Juozas Statkevičius, premjera 2004 m. sausio 19 d. LNDT;
 Choreografinė miniatiūra „Bolero“, pagal M. Ravelio muziką, choreografė Anželika Cholina, kostiumų dailininkė Jolanta Rimkutė, premjera įvyko 2004 m. spalio 10 d. LNOBT;
 Atnaujintas šokio spektaklis „Moterų dainos”, pagal M. Dietrich dainas, choreografė Anželika Cholina, scenografas Marijus Jacovskis, kostiumų dailininkas Juozas Statkevičius, premjera įvyko 2005 m. vasario 21 d. Rokiškio teatrų festivalyje;
 „ZMONES:)“, pagal aranžuotą lietuvių liaudies muziką, choreografė Anželika Cholina, scenografas Marijus Jacovskis, kostiumų dailininkai Vida Simanavičiūtė ir Aleksandras Pogrebnojus, premjera įvyko 2005 m. gruodžio 16 d. Ledo rūmuose, Vilniuje;
 „Otelas“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, kostiumų dailininkai Vida Simanavičiūtė ir Aleksandras Pogrebnojus, premjera įvyko 2006 m. gegužės 30 d. LNDT;
 „Fantazija penkioms stichijoms“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, kostiumų dailininkas Kęstas Rimdžius, premjera 2007 m. liepos 14 d. Juodkrantėje;
 „Donkey Hot”, pastatytas M. De. Servanteso romano „Don Kichotas” motyvais pagal L. A. Minkaus muziką, choreografas Oleg Gluškov (Rusija), scenografas Marijus Jacovskis, kostiumų dailininkas Kęstas Rimdžius, premjera 2008 m. kovo 27 d. LNDT;
 „Vyrai ir Moterys“, pagal muziką iš klasikinių baletų, choreografė Anželika Cholina, scenografas Marijus Jacovskis, kostiumų dailininkas Juozas Statkevičius, premjera įvyko 2009 m. rugsėjo 19 d. Teatro arenoje, Vilniuje;
 „Ana Karenina“, pagal A. Šnitkės muziką, choreografė Anželika Cholina, scenografas Marijus Jacovskis, kostiumų dailininkas Juozas Statkevičius, premjera įvyko 2010 m. rugsėjo 18 d. Kaune, Girstučio kultūros centre;
 Atnaujintas šokio spektaklis „Carmen“, pagal G. Bizet ir R. Ščedrino muziką, choreografė Anželika Cholina, scenografė Jūratė Paulėkaitė, kostiumų dailininkas Juozas Statkevičius, premjera 2012 m. spalio 24 d. Ūkio banko teatro arenoje;
 Atnaujintas šokio spektaklis „Otelas“, pagal šiuolaikinių kompozitorių muziką, choreografė Anželika Cholina, scenografas Marijus Jacovskis, kostiumų dailininkė Marija Danilova, premjera įvyko 2016 m. rugsėjo 6 d. LNDT;
 „Idiotas“, pagal Giya Kančeli muziką, choreografė Anželika Cholina, scenografas Marijus Jacovskis, kostiumų dailininkė Olga Filatova Kontrimienė, premjera įvyko 2017 m. rugsėjo 18 d. LNDT;
 „Pikų dama“, pagal S. Prokofjevo, S. Rachmaninovo ir P. Čaikovskio muziką, choreografė Anželika Cholina, scenografas Marijus Jacovskis, kostiumų dailininkė Olga Filatova Kontrimienė, premjera įvyko 2021 m. liepos 12 d. Kaune, Girstučio kultūros centre;
 „Jaunystė arba scenarijai pagal kuriuos gyvena tėvai ir vaikai“, pagal J. S. Bacho muziką, choreografė Anželika Cholina, scenografas Marijus Jacovskis, kostiumų dailininkė Olga Filatova Kontrimienė, premjera įvyko 2023 m. liepos 17 d. Kaune, Girstučio kultūros centre.

 Apdovanojimai 

 2007 m. šokio spektaklis „Otelas“ įvertintas „Auksiniu scenos kryžiumi“ už geriausią choreografiją;https://www.lrytas.lt/kultura/meno-pulsas/2007/03/28/news/teatro-menininkams-auksiniai-scenos-kryziai-video--5966465
 2011 m. šokio spektaklis „Ana Karenina" įvertintas „Auksiniu scenos kryžiumi" už geriausią choreografiją.

 Tarptautinis bendradarbiavimas 

 2000 m. spektaklio „Tango in FA“ ištraukos premjera Londone, Millenium Dome, Didžiojoje Britanijoje;
 2001 m. balandžio 25 d. spektaklio „Tango in FA“ gastrolės Tarptautiniame šokio festivalyje Rygoje, Latvijoje;
 2002 m. balandžio 15 d. spektaklio „Tango in FA“ gastrolės Shanghai Grand Theatre, Kinijoje;
 2002 m.  birželio 2 d. spektaklio „Tango in FA“ gastrolės IV-ajame tarptautiniame šiuolaikinio šokio festivalyje Maskvoje, Rusijoje;
 2002 m. liepos 4 d. spektaklio „Tango in FA“ gastrolės XX-ajame tarptautiniame teatrų festivalyje Jelenioj Goroj, Lenkijoje;
 2002 m. liepos 6 d. spektaklio „Tango in FA“ gastrolės XX-ajame tarptautiniame teatrų festivalyje Krokuvoje, Lenkijoje;
 2004 m. vasario 16 d. spektaklio „Tango in FA“ gastrolės Kopenhagoje, Danijoje;
 2004 m. kovo 25 d. spektaklio „Tango in FA“ gastrolės Tarptautiniame teatrų festivalyje Kecskemete, Vegrijoje;
 2004 m. kovo 27 d. spektaklio „Tango in FA“ gastrolės Tarptautiniame teatrų festivalyje Budapešte, Vegrijoje;
 2004 m. rugpjūčio 5 d. spektaklio „Tango in FA“ gastrolės Romoje, Italijoje;
 2005 m. kovo 22 d. spektaklių „Bernardos Albos namai“ ir „Bolero“ gastrolės Budapešte, Vengrijoje;
 2005 m. gegužės 1 d. spektaklio „Tango in FA“ gastrolės Liuksemburge;
 2006 m. gegužės 30 d. įvyko šokio spektaklio „Otelas“ premjera. Otelas – Amilcar Moret Gonzalez  (Kuba), Dezdemona – Kusha Aleksi (Šveicarija);
 2007 m. balandžio 14 d. spektaklio „Moterų dainos“ gastrolės Rygoje, Lavijoje;
 2008 m. kovo 27 d. įvyko šokio spektaklio „Donkey Hot“ premjera.  Choreografas – Oleg Gluškov (Rusija);
 2011 m. vasario 16 d. surengtos Maskvos J. Vachtangovo teatro gastolės Lietuvos nacionaliniame dramos teatre su spektakliu „Moterų krantas“ (choreografė Anželika Cholina);
 2011 m. balandžio 23-24 d. spektaklio „Ana Karenina“ gastrolės Tarptautiniame teatrų festivalyje Adanoje, Turkijoje;
 2011 m. balandžio 26 d. spektaklio „Ana Karenina“ gastrolės Tarptautiniame teatrų festivalyje Stambule, Turkijoje;
 2011 m. spalio 21 d. spektaklio „Ana Karenina“ gastrolės Tarptautiniame teatrų festivalyje Minske, Baltarusijoje;
 2013 m. rugsėjo 22 d. spektaklio „Ana Karenina“ gastrolės Tarptautiniame teatrų festivalyje Jaroslavlyje, Rusijoje;
 2015 m. spalio 20 d. surengtos Maskvos J. Vachtangovo teatro gastolės Lietuvos nacionaliniame dramos teatre su spektakliu „Ana Karenina“ (choreografė Anželika Cholina);
 2015 m. spalio 21-23 d. surengtos Maskvos J. Vachtangovo teatro gastolės Lietuvos nacionaliniame dramos teatre su spektakliu „Moterų krantas“ (choreografė Anželika Cholina);
 2017 m. gegužės 27-28 d. spektaklio „Ana Karenina“ gastrolės Šanchajuje, Kinijoje;
 2017 m. gegužės 29 d. spektaklio „Ana Karenina“ gastrolės Suzhau, Kinijoje;
 2017 m. gegužės 31 d. spektaklio „Ana Karenina“ gastrolės Guangzhou, Kinijoje;
 2017 m. birželio 2 d. spektaklio „Ana Karenina“ gastrolės Xiamen, Kinijoje;
 2018 m. lapkričio 27-28 d. spektaklio „Idiotas“ gastrolės J. Vachtangovo teatre, Maskvoje, Rusijoje;
 2021 m. gruodžio 12 d. spektaklio „Idiotas“ gastrolės Teatro Comunale Luciano Pavarotti,  Modenoje, Italijoje;
 2021 m. gruodžio 14 d. spektaklio „Ana Karenina“ gastrolės Teatro Comunale di Vicenza,  Vičencoje, Italijoje;
 2023 m. balandžio 14 d. spektaklio „Pikų dama“ gastrolės Teatro Comunale di Vicenza,  Vičencoje, Italijoje;
 2023 m. balandžio 16 d. spektaklio „Pikų dama“ gastrolės Teatro Comunale Luciano Pavarotti, Modenoje, Italijoje.

 Šaltiniai 

 Nuorodos 
 ACH teatro puslapis

Kategorija:Lietuvos šokio teatrai
Kategorija:Vilniaus teatrai